Doi medici, trimiși în judecată după ce ar fi falsificat, în pandemie, fișa medicală a unei paciente. Femeia, bolnavă de Covid, a murit
Două femei, medici la Spitalul Clinic CF2 din București, au fost trimise în judecată pentru fals intelectual după ce, în martie 2021, în contextul pandemiei de COVID și al restricțiilor privind internările pacienților cu simptome specifice acestei boli, ar fi falsificat diagnosticul unei femei care avea simptomele infecției, pentru a o interna în Spitalul Clinic CF2, care era unitate non-COVID. Ulterior, femeia a murit într-un spital destinat tratării pacienților diagnosticați cu infecia provocată de virusul SARS-CoV-2, transmite News.ro.